জাতীয় বাজেটের আকার নির্ধারণ করা হয় জিডিপি ও মূল্যস্ফীতির সঙ্গে তুলনা করে। ২০০৯-১০ বছর থেকে এ পর্যন্ত অর্থনীতিতে সার্বিক মূল্যস্ফীতি হয়েছে ৬৯ শতাংশ। ১০০ টাকায় ওই সময় যে পরিমাণ পণ্য ও সেবা কেনা যেত, তা কিনতে এখন ১৬৯ টাকা লাগবে। এ হিসাবে বাজেটের আকার টাকার অঙ্কে চারগুণে উন্নীত হলেও প্রকৃত অর্থে বাজেট বৃদ্ধির হার দ্বিগুণের সামান্য বেশি। আর জিডিপির হারের সঙ্গে তুলনা করলে এ সময়ে বাজেটের আকার বেড়েছে মাত্র ১ দশমিক ৯১ শতাংশ।